
Keleti Pályaudvar M4 metróállomás kiürítési tervének elemzése és vizsgálata egy tűzbaleset bekövetkezésekor

A TDK dolgozat fő témája az M4 metró Keleti pályaudvar utasbiztonságát mutatja be egy rendkívüli esemény – metrótűz – bekövetkezése esetén.
A dolgozat a metrókkal kapcsolatos jogi háttér rövid elemzése után a metrók jelenlegi állapotát mutatja be a dolgozat, részletezve az M3 metróval történt néhány eseményt, továbbá a metrótüzek keletkezéseinek lehetséges okait. Majd ez után egy, a Londonban történt metróbalesetet részletez, és a Londoni metrók tervezési irányelvek főbb pontjait emeli ki.
A dolgozat fő része bemutatja a M4 metró építésénél alkalmazott tervezési követelményeket. A továbbiakban a dolgozatban kifejtésre került a Keleti pályaudvar állomás, és az Alstom szerelvényeknek a részletes elemzése utasbiztonsági szempontból.
A továbbiakban a dolgozat részletesen tárgyalja a lehetséges tűzeseteket – kiélezve az alagútban rekedt, és a még közlekedésre képes szerelvény eseteit, a menekítési lehetőségeket, és a szolgálatok feladatait az előbb említett rendkívüli események bekövetkezésekor.
A dolgozat következő része a jogszabály által meghatározott kiürítési számítást, és azok eredményeit részletezi. Ezt követi az elméleti szimuláció, amely magába foglalja a már fentebb említett tűzeseteknél bekövetkező lehetséges eseménysorokat, részletezve az utazóközönség összetételét, az egyén és a csoport nehezen megállapítható viselkedését – pszichológiai szempontból.
A következő fejezet a pánik tulajdonságait elemzi tömegre és személyre vetítve egyaránt.
Ezt követően egy jövőben lehetséges evakuációs modell alapjait tárgyalja a dolgozat, amely a pánikot, illetve zavaró tényezőket is figyelembe vesz.
A befejező rész taglalja a feltárt problémákat, azok lehetséges megoldásait, és az eredményeket.



